3G
Kódom 3G sa označuje predovšetkým 3. generácia komunikačnej siete. Užívateľom ponúka služby nielen pre prenos hlasu, ale aj dát akými sú textové správy, e-maily, sťahovanie dát či videohovory, pri minimálnej rýchlosti 200 Kbit/s. Plné využitie 3G v praxi znamená mať mobilný prístup na internet, poprípade cez iné zariadenie (Wi-Fi), a schopnosť prijímať aj odosielať hlasové, textové alebo video správy, to všetko vo viacerých zariadeniach.
3G služby nie sú len výsadou smartphonov, ale disponujú nimi tablety i notebooky. Pre maximálne využitie je však nutné pokrytie a príjem signálu poskytovateľa 3G . Ide zároveň o typ siete, ktorú je možné vytvoriť v lokálnom meradle, napríklad v kancelárii, a to pomocou 3G modulov.
Výhody podpory 3G siete oproti starším sieťam
- širšie možnosti odosielania a prijímania dát (SMS, MMS, e-maily,...)
- nové služby ako videohovory a mobilný internet
- možnosť výberu poskytovateľa 3G siete
- dostupná ako cez telefóny, tak aj tablety a notebooky